Document ID: 31992R3910

ΚΑΝΟΝΙΣΜΟΣ (ΕΟΚ) αριθ. 3910/92 ΤΟΥ ΣΥΜΒΟΥΛΙΟΥ της 30ής Δεκεμβρίου 1992 για την τροποποίηση του κανονισμού (ΕΟΚ) αριθ. 1471/88 όσον αφορά την εισαγωγή γλυκοπατάτας που προορίζεται για χρησιμοποίηση άλλη εκτός από την ανθρώπινη κατανάλωση, καταγωγής Λαϊκής Δημοκρατίας της Κίνας, για την περίοδο 1993 έως 1995
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1471/88 του Συμβουλίου της 16ης Μαΐου 1988 για το καθεστώς που εφαρμόζεται στην εισαγωγή γλυκοπατάτας και αμύλου μανιόκας που προορίζονται για συγκεκριμένες χρήσεις (1) άνοιξε, για τα έτη 1991 και 1992, υπέρ της Λαϊκής Δημοκρατίας της Κίνας, ετήσια δασμολογική ποσότωση με μηδενικό δασμό για την εισαγωγή, στην Κοινότητα, γλυκοπατάτας, που υπάγεται στον κωδικό ΣΟ 0714 20 90, και προορίζεται για χρησιμοποίηση άλλη εκτός από την ανθρώπινη κατανάλωση G ότι έγιναν διαβουλεύσεις στα πλαίσια του άρθρου 6 της συμφωνίας εμπορικής και οικονομικής συνεργσίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας (2) όσον αφορά την εισαγωγή, στην Κοινότητα, γλυκοπατάτας που υπάγεται στον κωδικό ΣΟ 0714 20 90 G ότι οι διαβουλεύσεις αυτές κατέληξαν σε ικανοποιητική αμοιβαία λύση που περιλαμβάνει, αφενός μεν, τον περιορισμό από την Κίνα των εξαγωγών της, κατά την περίοδο από το 1993 έως το 1995, σε συνολική ποσόστητα 1 800 000 τόνων γλυκοπατάτας και, αφετέρου, στην έγκριση, από την Κοινότητα, εισαγωγής των ποσοτήτων αυτών, στα πλαίσια ενός καθεστώτος που χαρακτηρίζεται από κάποια ελαστικότητα G ότι τα αποτελέσματα του συναφθέντος διακανονισμού πρέπει να ενσωματωθούν στον κανονισμό (ΕΟΚ) αριθ. 1471/88,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 1471/88 αντικαθίσταται από το ακόλουθο κείμενο:
«Άρθρο 2 Ανοίγεται ετήσια αυτόνομη δασμολογική ποοσόστωση με μηδενικό δασμό για την εισαγωγή στην Κοινότητα γλυκοπατάτας, που προορίζεται για άλλη χρήση εκτός από την ανθρώπινη κατανάλωση και υπάγεται στον κωδικό ΣΟ 0714 20 90, καταγωγής Λαϊκής Δημοκρατίας της Κίνας.
Η ποσόστωση αυτή αντιπροσωπεύει μέγιστη ποσότητα 1 800 000 τόνων, που μποορεί να εισαχθεί, κατά τη διάρκεια της περιόδου από 1ης Ιανουαρίου 1993 έως 31 Δεκεμβρίου 1995, ως εξής:
- για κάθε έτος της περιόδου, η ποσότητα που μπορεί να εισαχθεί δεν μπορεί να υπερβεί τους 630 000 τόνους,
- επιπλέον, η ποσότητα που μπορεί να εισαχθεί το 1995 δεν μπορεί σε καμία περίπτωση να οδηγήσει σε υπέρβαση της μέγιστης ποσότητας του 1 800 000 τόνων που γίνεται δεκτή για την περίοδο από 1ης Ιανουαρίου 1993 έως 31 Δεκεμβρίου 1995.»
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 1992.

Labels: 3
17
18